**Személyes jelenlétet igénylő vizsga nem lesz.**

**Beküldendő**

A jelentkezőknek a jelentkezési szak és specializációnak megfelelően a tancmuvesz.klb@mte.eu (klasszikus balett) és a tancmuvesz.neptanc@mte.eu (néptánc) címre fényképes szakmai önéletrajzot és egy teljes alakos szerkesztés nélküli fotót, valamint az MTE számlaszámára befizetett 4.000,- Ft eljárási díj befizetéséről szóló bizonylat másolatát kell küldeni **2020. április 30-ig**.

Az MTE honlapján ([www.mte.eu](http://www.mte.eu)) „Felvételi 2020” menüpont alatt a megtanulandó, bemutatandó gyakorlatok, hanganyagok és eredetiségnyilatkozathoz nyomtatvány 2020. május 4-től érhetők el. Az elkészült felvételek URL címét (linkjét) és aláírt eredetiségnyilatkozatot pdf-ben a jelentkezőknek a jelentkezés szerinti szak és specializáció címére, a tancmuvesz.klb@mte.eu vagy a tancmuvesz.neptanc@mte.eu címre kell elküldeni.

A felvételek URL címének (linkjének) beküldési határideje:2020. május 15. 24:00 óra.

A felvételek elérhetőségét a megadott tárhelyen a felvételi eljárás végéig – beleértve a fellebbezési határidőket is – kell a jelentkezőknek biztosítani az MTE részére. A feltöltött videokhoz az MTE-nek megküldött elérhetőséget 2020. augusztus 21. és 30. között a jelentkező köteles megszüntetni.

Figyelem! Az elkészült felvételekről a jelentkezőknek külön fizikai adathordozóra is kell saját másolatot készíteni, amelynek megőrzése a felvételi döntést követő fellebbezési határidő lejártáig ha a feltöltés során technikai hiba történik a felvételt soron kívül pótolni lehessen!

**Beküldendő felvételek felvétele:**

Akamerát a felvételhez

* a klasszikus balett és modern gyakorlatok felvételénél lehetőség szerint enyhén rézsút elöl, majdnem oldalra kell helyezni mindkét specializáción,
* a néptánc, ritmus és koordinációs gyakorlatok felvételénél középen, szembe kell elhelyezni.
1. A felvételt egy bemutatkozással kell kezdeni: név, életkor, jelenlegi iskola, balettmester/néptáncmester neve, mely szakra és specializációra adja be a jelentkezését.
2. Bemutatkozást követően egész alakos szembe-, és egy profilos állást kérünk az alkat és a tartás megmutatásához.
3. Ezt követően lehet megkezdeni a gyakorlatokat.
4. Valamennyi, felsorolt felvételt a kiírás sorrendjét megtartva, egy fájlba szerkesztve lehet feltölteni.

**A beküldendő felvételek specializációnként eltérnek.**

**Táncművész BA klasszikus balett specializáció beküldendő filmfelvételei:**

A klasszikus balett tréning során kötelező viselet:

* lányok: harisnya, balettdressz (ujjatlan vagy rövid ujjú), gyakorló- és spicc cipő, konty.
* fiúk: teljes balettdressz, vagy hosszú lábtrikó és testhez simuló trikó, gyakorlócipő.
1. Legfeljebb 5 perc színpadi (spicc) variáció, darabrészlet feltöltése korábbi tanulmányokból (a lehető legaktuálisabb),
2. Egy legfeljebb 15 perc balett termi felvétel feltöltése a *közép, ugrás és spicc anyagból*, de egy adott gyakorlaton belül nem lehet vágás.